Na Mmušo wa Modimo o ka Pelong ya Motho? _ Seo Beibele e se Bolelago
Didirišwa tša go ithuta Beibele
Tirelo ya Rena ya Mmušo
Bokgobapuku bja Inthaneteng
Ditaba go ya ka Dinaga
Tša Molao go ya ka Dinaga
Dipotšišo Tšeo di Botšišwago Kudu ka Dihlatse tša Jehofa
Mediro ya Dihlatse tša Jehofa
Lefaseng ka Moka
Sehlogo sa go Latela
Madireng a Lefase
THUŠO BAKENG SA LAPA Kamoo o ka Lebeletšanago le Nako ya go ba le Matepe
PONO YA BEIBELE Mmušo wa Modimo
DIHLOGO TŠE DINGWE TŠA INTHANETENG
Nka Dira’ng ge e ba go na le Bolwetši bjo bo Ntshwenyago?—(Karolo 2)
Dihlatse tša Jehofa
Dilo tše di Lego Gona
Dikgatišo tše di Lego Gona
Mmušo wa Modimo
Na Mmušo wa Modimo o ka pelong ya motho?
“Ga o kgole le Mmušo wa Modimo.”—Mareka 12:34.
Mmušo ke pušo ya kgonthe, e sego feela kgopolo ya gore motho o ineetše go Modimo pelong ya gagwe. Mmušo wa Modimo o tla buša lefase ka moka.—Psalme 72:8; Daniele 7:14.
“Mmušo wa gago a o tle. Thato ya gago a e direge le mo lefaseng bjalo ka ge e direga legodimong.”—Mateo 6:10.
Mmušo ke pušo ya kgonthe ya Modimo le Mmuši e lego Jesu Kriste. (Mateo 28:18; 1 Timotheo 6:14, 15) Morero wa wona ke go dira gore thato ya Modimo e direge legodimong le lefaseng. (Mateo 6:10) Ka gona, Modimo o tla rarolla mathata a batho a diriša Mmušo wa gagwe. Mmušo woo o tla dira seo mebušo ya batho e ka se kego ya se fihlelela.
Ge go buša Mmušo wa Modimo, batho ba tla thabela khutšo, tšhireletšego gotee le katlego lefaseng la paradeise. (Psalme 46:9; Jesaya 35:1; Mika 4:4) Go ka se sa ba le yo a babjago goba go hwa, gomme malwetši a tla fedišwa. (Jesaya 33:24; Kutollo 21:4) Gaešita le botšofadi bo ka se sa ba gona. Beibele e bolelela pele gore: “Anke nama ya gagwe e be e nanana go feta bofseng; a a boele mehleng ya matla a bofseng bja gagwe.”—Jobo 33:25.
“Modimo wa legodimo o tla hloma mmušo wo o ka se kego wa fedišwa.”—Daniele 2:44.
Ba bangwe ba dumela gore batho ba tla hloma Mmušo wa Modimo mo lefaseng, mohlomongwe ka go dira gore ba bangwe ba sokologele ditumelong tša bona goba ka go katanela gore go be le khutšo ya lefase le borwarre.
Mmušo o tlo hlongwa ke Modimo, e sego motho. (Daniele 2:44) Mabapi le go hlongwa ga Mmušo woo, Modimo o re: “Nna ena ke beile kgoši ya ka.” (Psalme 2:6) Batho ga ba tliše Mmušo wa Modimo, e bile ba ka se thibele merero ya wona, ka ge o tla buša lefaseng ka moka go tšwa legodimong.—Mateo 4:17.
Mmušo wa Modimo ke Eng?
Ntšha Moneelo wa go Thekga Modiro wa Rena wa Lefase ka Bophara